Burt Bacharach
Store norske leksikon,Kunst og estetikk,Musikk,Populærmusikk,Pop og rock,Internasjonal pop og rock
Burt Bacharach er en amerikansk komponist, pianist, dirigent og arrangør. Han regnes som en av tidenes største popkomponister, og skrev en rekke store hits på særlig 1960-tallet.
Liv og virke Han er oppvokst i New York City, hvor han var elev av blant andre Darius Milhaud. Bacharach hadde fra 1958 stor suksess som populærkomponist i samarbeid med tekstforfatteren Hal David (1921-2012) og fra 1962 med sangeren Dionne Warwick, blant annet med kjempehitene I Say A Little Prayer og Do You Know The Way To San Jose?Bacharach har også skrevet musikaler, som Promises, Promises (1968), og filmmusikk til blant annet What's New, Pussycat? (1965), Butch Cassidy And The Sundance Kid (1969; tildelt Oscarprisen) og Arthur (1981). De to sistnevnte ga ham også Oscarpriser for beste filmmelodi, henholdsvis Raindrops Keep Fallin' On My Head (framført av B.J. Thomas) og Arthur's Theme (Best That You Can Do), som ble framført av Christopher Cross.Burt Bacharach og Hal David har dessuten skrevet store hits for artister som Gene Pitney, Cilla Black, The Walker Brothers, Carpenters og Dusty Springfield.Bacharach har siden 1965 gitt ut soloalbum der han oftest overlater syngingen til andre. Flere av hans sanger tilhører genren easy listening, og da denne fikk et oppsving på 1990-tallet, økte Bacharachs anseelse i rockemiljøet. I 1998 samarbeidet han med Elvis Costello om det kritikerroste albumet Painted From Memory. På 2000-tallet har Bacharach både turnert og laget nye plater. Les mer i Store norske leksikon popmusikk Eksterne lenker Burt Bacharach